**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 29-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

|  |  |  |
| --- | --- | --- |
| 1. ՀՀ ֆինանսների նախարարություն | 02.02.2023թ. | |
| № 01/34-3/1545-2023 | |
| Նկատի ունենալով, որ յուրաքանչյուր տարվա ՀՀ պետական բյուջեով 1168 ծրագրի «11005 Մշակութային միջոցառումների իրականացում» միջոցառման շրջանակներում նախատեսվում են համապատասխան միջոցներ հոբելյանները նշելու համար (ՀՀ 2023թ. պետական բյուջեով այդ նպատակով նախատեսված է 60,000.0 հազ. դրամ), անհասկանալի է, թե ինչու Միջոցառումը չի ընդգրկվել 2023թ. նշվելիք հոբելյանների ցանկում, վերը նշված նպատակով ֆինանսավորման հայտ չի ներկայացվել, ուստի և բարձրացված հարցը չի քննարկվել բյուջետային գործընթացի շրջանակներում:  Հաշվի առնելով վերոգրյալը, Միջոցառման իրականացումը կարևորելու պարագայում՝ առաջարկում ենք, վերջինիս իրականացման հնարավորությունները դիտարկել ոլորտային առաջնահերթությունների շրջանակում՝ առկա ռեսուրսների հաշվին: |  | Չի ընդունվել  ՀՀ վարչապետի 2022թ-ի հուլիսի 7-ի N 789-Ա որոշմամբ ստեղծվել է Հայկական կինոյի հիմնադրման 100-ամյակի հոբելյանական հանձնաժողովը, որից հետո քննարկվել են ընդհանուր հոբելյանական միջոցառումների նպատակային ուղղվածությունները, քայլերի հաջորդականությունը, հավաքագրվել են միջոցառումների առաջարկները, որոնք մի քանի փուլով դիտարկվել են ՀՀ ԿԳՄՍ նախարարի 2022թ-ի հուլիսի 12-ի 1284-Ա/2 հրամանով ստեղծված աշխատանքային խմբի, այնուհետև հանձնաժողովի կողմից:  2023թ-ի բյուջեի նախագծի կազմման ժամկետներով պայմանավորված վերոնշյալ գործընթացը անհնար էր իրականացնել և արդյունքները ներառել բյուջեի նախագծում:  Միևնույն ժամանակ նշենք, որ ՅՈՒՆԵՍԿՕ-ի կողմից հաստատված Հայ կինոյի 100-ամյա հոբելյանական միջոցառումը ներառվել է 2023թ-ի բյուջեի նախագծում, քանի որ այդ փուլում արդեն հաստատված է եղել դրա բովանդակությունը:  Ներկայումս հնարավոր չէ գնահատել ՀՀ կրթության, գիտության, մշակույթի և սպորտի նախարարության ազատ դրամական միջոցների վերաբերյալ կանխատեսումները և միջոցառումն իրականացնել առկա ռեսուրսների հաշվին:  Միաժամանակ հայտնում ենք, որ 2023 թվականի ընթացքում ԿԳՄՍ նախարարության կողմից իրականացված ծրագրերից առաջացած տնտեսումների վերաբերյալ կներկայացվի այլ միջոցառումներում վերաբաշխում կատարելու կամ ՀՀ կառավարության պահուստային ֆոնդ վերադարձնելու առաջարկ: | |